тези държави, засегнатите вносители в Съюза и промишлеността на Съюза за започване на разследването. На производителите/износителите в Тайланд и в КНР и на вносителите в Съюза, които са известни на Комисията или са заявили своя интерес в сроковете, посочени в член 3 от регламента за започване на разследване, бяха изпратени въпросници и/или формуляри за освобождаване.
 (32)
 На заинтересованите страни беше предоставена възможност да изразят своето становище в писмен вид и да поискат да бъдат изслушани в рамките на посочения в регламента за започване на разследване срок. Всички страни бяха уведомени, че непредоставянето на цялата относима информация или предоставянето на непълна, невярна или подвеждаща информация може да доведе до прилагането на член 18 от основния регламент и до формулирането на констатации въз основа на наличните факти.
 (33)
 Своя интерес заявиха група дружества от Тайланд, петима несвързани вносители в Съюза, един несвързан вносител извън Съюза и Европейската асоциация за алуминиево фолио. По време на разследването не се отзоваха несвързани китайски производители износители.
 (34)
 Следните дружества, част от китайската група Dingsheng, подадоха попълнен формуляр за освобождаване:
 —
 Dingheng New Materials Co., Ltd. (Dingheng, производител износител в Тайланд),
 —
 Thai Ding Li New Materials Co. (Thai Dingli, търговец в Тайланд), и
 —
 няколко свързани китайски дружества в рамките на посочената група.
 (35)
 Следните несвързани вносители от Съюза, част от групата SPHERE, предоставиха пълни отговори на въпросниците:
 —
 SPHERE FRANCE SAS, и
 —
 COMSET S.r.l.
 (36)
 Поради пандемията от COVID-19 и мерките за изолация, въведени от много държави членки, както и от много трети държави, Комисията не можа да извърши контролни посещения в съответствие с член 16 от основния регламент на обектите на оказалите съдействие правни субекти. В съответствие с известието от 16 март 2020 г. относно последиците от епидемията от COVID-19 за антидъмпинговите и антисубсидийните разследвания Комисията разгледа предоставената от страните информация, като например отговори на въпросници и отговори на писма с искане за допълнителна информация (10). Не беше счетено за необходимо да се извършва дистанционна кръстосана проверка на информацията с оглед на въпросите, изложени в съображение 75 по-долу.
 (37)
 Двама несвързани вносители в Съюза, Cofresco Poland sp. z o.o. Manufacturing Sp. k. и Cuki Cofresco Srl., предоставиха крайно недостатъчен отговор на въпросника в определения срок. Нито едно от дружествата не отговори на допълнителните въпроси или на писмата с искане за допълнителна информация, адресирани до тях. След като двете дружества бяха информирани обаче, че съгласно член 18 от основния регламент непълните им изявления няма да бъдат взети под внимание, дружествата предоставиха пълни отговори на въпросника и отговориха на свързаните с тях допълнителни въпроси. Въпреки това, тъй като отговорите бяха получени едва няколко месеца след първоначалните крайни срокове и не беше възможно да се изискат допълнителни данни, нито да се извърши дистанционна кръстосана проверка, при разследването предоставената информация беше взета предвид само доколкото беше счетена за пълна и надеждна.
 (38)
 Един несвързан вносител от Швейцария, Transparent Paper Ltd. (TPL) също се регистрира като заинтересована страна и предостави изложението си. Заявителят обаче твърди, че несвързан вносител извън Съюза не следва да бъде регистриран като заинтересована страна